text: [{"text_idx": "#000004", "text": "Mootummaan Ityoophiyaa Sa\u2019udii irraa dippiloomaatota lama gara biyyaa kan yaame tahuu gabaasuun keenya ni yaadatama. Ministeerri haajaa alaa ibsa guyyaa har\u2019aa baaseen Imbaasii Riyaad akka hoogganuuf Ambaasaadar Abdulaziiz Ahmad Kuweeyt irraa gara Riyaaditti kan jijjiirame tahuu beeksise.\nAmbaasadar Amiin Abdulqaadir ammo Riyaad irraa gara Aljeeriyaatti kan jijjiirame yoo tahu, Ambaasaadar Wubshet Damissee ammoo gara wajjira muummeetti kan deebi\u2019e tahuun mirkanaayee jira."}]